
ОБЩИНСКИ СЪВЕТ - ВРАЦА 



ПРЕДЛОЖЕНИЕ
От Калин Каменов 
Кмет на Община Враца 



ОТНОСНО: Даване на съгласие за промяна в характера и режима на собствеността на поземлен имот с проектен идентификатор 12259.1015.729 по кадастралната карта и кадастралните регистри на гр. Враца - от публична в частна общинска собственост



УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение №959/19.04.2011 г. на Общински съвет – Враца е одобрен действащият регулационен план на гр. Враца, съгласно предвижданията на който за образуването на УПИ VII-339, кв. 243 по плана на ж.к. „Подбалканска“, гр. Враца, от поземлен имот с идентификатор 12259.1015.551 по кадастралната карта и кадастралните регистри на              гр. Враца, представляващ второстепенна улица – публична общинска собственост е предвидено отнемане на реална част, включена към поземлен имот с идентификатор 12259.1015.339 по кадастралната карта и кадастралните регистри на гр. Враца.
По този начин, в границите на горецитирания УПИ VII-339, кв. 243 по плана на             ж.к. „Подбалканска“, гр. Враца, собственост на Иван Николов Стефанов и Кирил Александров Топалов, съгласно изготвената в тази връзка и в съответствие с влезлия в сила ПУП, скица-проект №15-834489-08.06.2026 г. на АГКК, попада и имот с проектен идентификатор 12259.1015.729, с проектна площ 7 кв. м., образуван чрез изменение на поземлен имот с идентификатор 12259.1015.551 - публична общинска собственост.
За да се приложи действащият ПУП-ПР, одобрен с Решение № 959/19.04.2011 г. на Общински съвет – Враца, по отношение на УПИ VII-339, кв. 243 по плана на                             ж.к. „Подбалканска“, гр. Враца е необходимо да бъде сключен договор за прехвърляне правото на собственост между заинтересованите лица, в случая между Община Враца, Иван Николов Стефанов и Кирил Александров Топалов, което може да бъде осъществено след промяна на статута на засегнатата реална част от поземления имот, собственост на Община Враца, от публична - в частна общинска собственост.
Тъй като процедурата по изменение на подробния устройствен план е приключила и конкретното предназначение на имота е определено съгласно чл. 8 от Закона за устройство на територията, отделената реална част от поземлен имот с идентификатор 12259.1015.551 вече не притежава характеристиките на публична общинска собственост по смисъла на чл. 3, ал. 2 от Закона за общинската собственост, поради което са налице предпоставките за промяна на характера и режима на собствеността ѝ - от публична в частна общинска собственост.
С оглед на гореизложеното и на основание разпоредбите на чл. 8, ал. 1 и чл. 6, ал. 1 и ал. 3 от Закона за общинската собственост, предлагам Общински съвет – Враца да даде съгласие за промяна в характера и режима на собствеността на новообразуван поземлен имот с проектен идентификатор 12259.1015.729, с проектна площ 7 кв. м., находящ се в ж.к. „Подбалканска“, гр. Враца, от публична - в частна общинска собственост, за което предлагам проект за решение.



ПРИЛОЖЕНИЯ:  

1. Скица-проект №15-834489-08.06.2026 г. на АГКК 
2. Скица №202/22.04.2026 г. от Регулационния план на гр. Враца
3. Договор за покупко-продажба от 11.06.1997 г., сключен по реда на                                        ПМС №235/19.09.1996 г.
4. Нотариален акт за продажба на недвижим имот, вписан в Служба по вписванията с вх. рег. №3680/11.07.2017 г., дв. вх. рег. №3678, Акт №23, том 9, дело №1581
5. Нотариален акт за покупко-продажба на недвижим имот, вписан в Служба по вписванията с вх. рег. №3140/14.06.2017 г., дв. вх. рег. №3138, Акт №183, том 7,                  дело №1332


ВНОСИТЕЛ:
КАЛИН КАМЕНОВ
Кмет на Община Враца




Изготвил: ………………../Ваня Могиланска – Главен експерт ОС/


Съгласували:
……………….. /инж. Цветан Стойчков – Зам.- кмет УТ и ОП/
....................  /Боряна Стаменова - Гл. юрисконсулт/

                                                                                                                  	Проект! 




О Б Щ И Н С К И  СЪ В Е Т – В Р А Ц А

Р Е Ш Е Н И Е

№…………………
    от………………....

ОТНОСНО: Даване на съгласие за промяна в характера и режима на собствеността на поземлен имот с проектен идентификатор 12259.1015.729 по кадастралната карта и кадастралните регистри на гр. Враца - от публична в частна общинска собственост

О Б Щ И Н С К И   С Ъ В Е Т
На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 8, ал. 1 и чл. 6, ал. 1 и ал. 3 от Закона за общинската собственост и при мотиви, изложени в Предложението, 

                                                  Р Е Ш И:
1. Дава съгласие за промяна в характера и режима на собствеността на поземлен имот с проектен идентификатор 12259.1015.729 по кадастралната карта и кадастралните регистри на гр. Враца, с проектна площ 7 кв. м., попадащ в границите на УПИ VII-339,             кв. 243 по плана на ж.к. „Подбалканска“, гр. Враца - от публична в частна общинска собственост, като обявява същия за частна общинска собственост.
2. Възлага на Кмета на Община Враца да извърши всички необходими фактически и правни действия по изпълнение на настоящото решение.
 
ВНОСИТЕЛ:
КАЛИН КАМЕНОВ
Кмет на Община Враца





